Ladera Vista, wat berg-uitsig beteken, is teen Paarlberg geleë en bied panoramiese uitsigte oor die Paarlvallei en die Drakensteinberge.
Ladera Vista bied 5 kamers in 'n rustieke, plattelandse atmosfeer wat rus vir die siel bied. Alle eenhede is toegerus met die nodige geriewe. Gaste het toegang tot die asemrowende swembad-area, sowel as 'n beskutte, gemeenskaplike braai-area.
Ladera Vista is stapafstand van verskeie geriewe af, soos 'n supermark, restaurante, kunsgalery, die historiese Strooidakkerk, 'n plaasdam, asook die beginpunt van die Paarlberg-staproete.
Ervaar Paarl se gasvryheid met uitstekende diens deur jou gashere, Etienne en Ida de Villiers.